VENDIM
Nr.857, datë 5.8.2009
 
PËR HAPJEN, NË QYTETIN E PESHKOPISË, TË FILIALEVE DHE TË PROGRAMEVE TË STUDIMEVE, TË FAKULTETEVE TË EKONOMISË E TË ADMINISTRIMIT,  TË EDUKIMIT DHE TË SHKOLLËS SË LARTË PROFESIONALE, TË UNIVERSITETIT “ALEKSANDËR MOISIU”, DURRËS, SI DHE PËR MIRATIMIN E KUOTAVE TË PRANIMIT E TË TARIFËS SË SHKOLLIMIT NË KËTO PROGRAME STUDIMI, NË VITIN AKADEMIK 2009-2010 
(Ndryshuar me VKM nr. 912, datë 26.8.2009; nr. 978, datë 8.10.2009)
(i përditësuar)

Në mbështetje të nenit 100 të Kushtetutës dhe të neneve 8, pika 1, 11, pika 2, shkronja “b”, 26, 33, 42 e 75 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
                                                      
1. Hapjen, në qytetin e Peshkopisë, të filialeve të Fakulteteve të ekonomisë e të administrimit, të edukimit dhe të shkollës së lartë profesionale, të universitetit “Aleksandër Moisiu”, Durrës.  
2. Filiali i Fakultetit të Ekonomisë dhe të Administrimit do të ofrojë programet e studimit të ciklit të parë, në: 
a) “Shkenca të Administrimit”, me profil “Financë-Kontabilitet”, në përfundim të të cilit lëshohet “Diplomë e nivelit të parë (DNP)”, në Shkenca të Administrimit, me profil Financë-Kontabilitet;
b) “Shkenca të Administrimit”, me profil “Financë-Bankë”, në përfundim të të cilit lëshohet “Diplomë e nivelit të parë (DNP)”, në Shkenca të Administrimit, me profil Financë-Bankë;
c) “Shkenca të Administrimit”, me profil “Menaxhim marketing”, në përfundim të të cilit lëshohet “Diplomë e nivelit të parë (DNP)”, në Shkenca të Administrimit, me profil Menaxhim- marketing;
ç) “Shkenca të Administrimit”, me profil “Administrim biznesi”, në përfundim të të cilit lëshohet “Diplomë e nivelit të parë (DNP)”, në Shkenca të Administrimit, me profil Administrim biznesi.
3.  Filiali i Fakultetit të Edukimit do të ofrojë programet e studimit, të ciklit të parë, në:
a) Matematikë-Fizikë, në përfundim të të cilit lëshohet “Diplomë e nivelit të parë” (DNP), në matematikë-fizikë;
b) Matematikë-Informatikë, në përfundim të të cilit lëshohet “Diplomë e nivelit të parë” (DNP), në matematikë-informatikë;
c) Informatikë-Anglisht, në përfundim të të cilit lëshohet “Diplomë e nivelit të parë” (DNP), në informatikë-anglisht;
ç) Gjuhë-Letërsi-Anglisht, në përfundim të të cilit lëshohet “Diplomë e  nivelit të parë” (DNP), në gjuhë-letërsi-anglisht;
d) Biologji-Kimi, në përfundim të të cilit lëshohet “Diplomë e nivelit të parë” (DNP), në biologji-kimi;
dh) Psikologji-Sociologji, në përfundim të të cilit lëshohet “Diplomë e nivelit të parë” (DNP), në psikologji-sociologji;
e) Procese formimi, në përfundim të të cilit lëshohet “Diplomë e nivelit të parë” (DNP), në procese formimi.
4. Filiali i Shkollës së Lartë Profesionale do të ofrojë programet e studimit, në:  
a) “Infermieri të Përgjithshme”, në përfundim të të cilit lëshohet “Diplomë e nivelit të parë (DNP)”, në Infermieri të Përgjithshme;
b) “Drejtësi”, me profil “Asistencë ligjore”, në përfundim të të cilit lëshohet “Diplomë jouniversitare në Drejtësi”, me profil asistencë ligjore;
c) “Informatikë”, me profil “Rrjete kompjuterike”, në përfundim të të cilit lëshohet “Diplomë jouniversitare në Informatikë”, në rrjete kompjuterike. 
5. Programet e studimit të ciklit të parë, në filialet e Fakultetit të Ekonomisë e të Administrimit dhe të Edukimit, në qytetin e Peshkopisë, përcaktuar në pikat 2, 3 e 4, shkronja “a”, realizohen me 180 kredite ECTS dhe kohëzgjatja normale e tyre është tri vite akademike.  
6. Programet e studimit të ciklit të parë, në filialin e Shkollës së Lartë Profesionale, përcaktuar në shkronjat “b” e “c”, të pikës 4, realizohen me 120 kredite ECTS dhe kohëzgjatja normale e tyre është dy vite akademike.  
7. Këto programe studimi do ta fillojnë veprimtarinë mësimore në vitin akademik 2009-2010. 
8. Numri i kuotave të pranimeve, në këto programe studimi të ciklit të parë, me kohë të plotë, për vitin akademik 2009-2010, është përcaktuar në tabelën nr.1, që i bashkëlidhet këtij vendimi.
9.  Tarifa vjetore e shkollimit për studentët, që regjistrohen në vitin e parë, në këto programe studimi, me kohë të plotë, në vitin akademik 2009-2010, është 10 000 (dhjetë mijë) lekë. 
10.  Efektet financiare, që rrjedhin nga zbatimi i këtij vendimi, të përballohen nga buxheti i universitetit “Aleksandër Moisiu”, Durrës. 
11.  Ngarkohen Ministria e Arsimit dhe Shkencës dhe universiteti “Aleksandër Moisiu”, Durrës për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 
 
KRYEMINISTRI 
Sali  Berisha

         Tabelë nr.1

Tabela e kuotave të pranimit të programeve të studimit të ciklit të parë me kohë të plotë të Universitetit “Aleksandër Moisiu”, Durrës (filiali Peshkopi)

[bookmark: _GoBack](Zëvendësuar me VKM nr. 978, datë 8.10.2009)

	Nr.
	PROGRAMET E STUDIMIT
	KUOTAT

	
	FAKULTETI I EKONOMISË DHE I ADMINISTRIMIT
	

	1
	Shkenca të Administrimit (profil Financë-Kontabilitet)
	30

	2
	Shkenca të Administrimit (profil Financë- Bankë)
	30

	3
	Shkenca të Administrimit (profil Menaxhim-Marketing)
	30

	4
	Shkenca të Administrimit (profil Administrim-Biznesi)
	30

	
	FAKULTETI I EDUKIMIT
	

	1
	Informatikë-Anglisht
	30

	2
	Gjuhë-Letërsi-Anglisht
	30

	3
	Matematikë-Fizikë
	30

	4
	Matematikë-Informatikë
	30

	5
	Biologji-Kimi
	30

	6
	Psikologji-Sociologji
	30

	7
	Procese formimi
	30

	
	SHKOLLA E LARTË PROFESIONALE
	

	1
	Drejtësi (Asistent ligjor)
	30

	2
	Infermieri e përgjithshme (3-vjeçare)
	30

	3
	Informatikë (Specialist Rrjetash Kompjuterike)
	30

	
	Gjithsej
	420



